b'\n_START_ARTICLE_\nMax Stiegl\n_START_SECTION_\n\xc5\xbdivljenje in delo\n_START_PARAGRAPH_\nRojen je bil v Kopru kot \xc5\xbdeljko Ra\xc5\xa1kovi\xc4\x87, pri \xc5\xa1estih letih se je s star\xc5\xa1i preselil v Avstrijo. V Salzburgu v gostilni Abfalter se je izu\xc4\x8dil za kuharja. Takratni \xc5\xa1ef kuhinje ga je klical Max, \xc4\x8demur je pridal ime njegovega najljub\xc5\xa1ega piva Stiegl in prevzel sedanje ime._NEWLINE_Kot kuhar v restavraciji Inamera v mestu Ru\xc5\xa1t na Gradi\xc5\xa1\xc4\x8danskem je pri 21 letih prejel prvo Michelinovo zvezdo. To priznanje ga je spodbudilo, da je odprl svojo restavracijo. Po desetih letih obratovanja njegove restavracije Gut Purbach v mestu Purbach ob Ne\xc5\xbeiderskem jezeru mu je francoski kulinari\xc4\x8dni vodnik Gault Millau podelil tri avbe.\n_START_SECTION_\nTelevizija\n_START_PARAGRAPH_\nStiegl je nastopal v ve\xc4\x8d kuharskih oddajah na zasebnem programu VOX, februarja 2019 je bil kot tekmec Tima M\xc3\xa4lzerja v oddaji Kitchen Impossible, v kateri je Tima M\xc3\xa4lzerja poslal v Prekmurje, M\xc3\xa4lcer je pekel prekmursko gibanico ter kuhal kislo juho iz svinskih nog v gosti\xc5\xa1\xc4\x8du Rajh v Bakovcih.'